Superman

Superman ialah seorang watak cereka adiwira daripada DC Comics yang buat kali pertama muncul dalam Action Comics pada tahun 1938 dan dianggap sebagai seorang wira cereka yang terhebat di dunia.

Superman direka oleh Jerry Siegel dan Joe Shuster. Kisah Superman dirakam dalam bentuk komik, rancangan televisyen, filem dan permainan video.

Tokoh cereka

Superman dilahirkan di Planet Krypton dan diberikan nama Kal-El dan dihantar ke bumi oleh ibu bapanya sebagai waris terakhir planet asalnya sebelum planet tersebut musnah dan menemui hari kiamatnya. Roket yang mengangkut bayi Kal-El itu selamat mendarat di sebuah pekan kecil yang dikelilingi ladang dan ternakan iaitu Smallville, Kansas, Amerika Syarikat. Dia dijumpai oleh pasangan Jonathan dan Martha Kent dan menjadi anak angkat kepada mereka berdua.

Sewaktu ditemui oleh ibu bapa angkat tersayangnya, Kal-El telah diberikan nama sebagai Clark Joseph Kent ataupun lebih dikenali sebagai Clark Kent. Sewaktu membesar dan hidup bersama makhluk Bumi yang lain, Clark menyedari bahawa dia mempunyai kuasa dalam dirinya selama ini. Apabila menginjak dewasa, Clark bekerja sebagai seorang wartawan bagi akhbar Daily Planet di kota Metropolis dan mempunyai rakan sekerja bernama Lois Lane.

Superman mempunyai seorang sepupu yang bertugas sebagai seorang adiwira dengan nama Supergirl.

Superman memiliki kuasa luar biasa yang mudah difahami melalui cogan kata "lebih cepat berbanding peluru yang memecut, lebih berkuasa berbanding dengan keretapi, boleh melalui atas bangunan tinggi dalam satu lompatan" (faster than a speeding bullet, more powerful than a locomotive, and able to leap tall buildings in a single bound) yang sering dihebahkan dalam siri animasi Superman sejak era 1940-an. Meskipun cogan kata ini masih dipakai sehingga masa kini, batas yang dikenakan dalam cogan kata tersebut mampu diatasi Superman melalui perubahan zaman.

Antara kebolehan istimewa Superman yang menjadi identitinya termasuk keupayaan terbang di angkasa, kekuatan dan kekebalan, kelajuan yang amat pantas, kuasa matanya (sinar-X, penghasilan haba, infra-merah, teleskopik, mikroskopik) dsb. Contoh kuasa-kuasa tersebut digunakan adalah apabila Superman mengangkat sebuah kenderaan berat dengan kepalanya sendiri, dan melompat dalam jarak 1/8 kaki dalam masa kurang sesaat.

Kelemahan paling utamanya ialah alahan terhadap kryptonite, serpihan dari planet asalnya Krypton yang berubah menjadi bahan radioaktif oleh tenaga yang memusnahkan planet tersebut. Pendedahan kepada bahan ini menyebabkan kuasa perkasa Superman terus pudar dan menimbulkan rasa sakit yang amat parah dalam badannya.

Watak jahat
Antara musuh ketat Superman paling utama:
Lex Luthor adalah seorang manusia yang berasal dari Bumi dan musuh utama Superman. Dia merupakan pemilik dan CEO syarikat besar LexCorp yang menggunakan pengetahuan saintifiknya untuk menghancurkan Superman.
Brainiac merupakan mahkluk berbentuk manusia (android) dan saintis dari planet Colu yang ingin menakluki Bumi.
Toyman adalah penjenayah gila yang menggunakan kelengkapan khusus berasaskan alat mainan kanak-kanak.
Darkseid adalah makhluk asing dan pemerintah Planet Apokolips yang zalim dan digeruni.
Zod merupakan jeneral ketenteraan Krypton dan bekas rakan baik kepada ayahnya, Jor-El, yang melakukan rampasan kuasa selepas kemusnahan planetnya. Selepas ditangkap oleh ketua-ketua Majlis kerana, Zod serta pasukan pemberontaknya telah dihukum ke Zon Phantom. Zod juga merancang untuk musnahkan seluruh Bumi dengan membentuk Terra dengan menghancurkan hidupan serta umat manusia.

Media Lain
Media yang lain dengan Superman termasuk:

Rancangan Live-Action

1940an : Dua siri Superman dibintangi Kirk Alyn dan Noel Neill
1951 : Filem "Superman And The Mole Men" dan siri tv "The Adventures of Superman", kedua-duanya dibintangi George Reeves
1958 : "The Adventures of Superpup" dibintangi Billy Curtis sebagai Superpup/Bark Bent
1961 : "The Adventures of Superboy" episod pertama siri tv ini tidak disiarkan, dibintangi Johnny Rockwell
1966 : "It's a Bird...It's a Plane...It's Superman", muzikal Broadway; lirik oleh Lee Adams, muzik oleh Charles Strouse, dibintangi Bob Holiday sebagai Superman.
1975 : "It's A Bird, It's A Plane, It's Superman", rancangan khas tv dibintangi David Wilson
1978 : "Superman I", dibintangi Marlon Brando, Gene Hackman dan mendiang Christopher Reeve sebagai Superman
1980-an : filem susulan "Superman I" : "Superman II", "Superman III" dan "Superman IV: The Quest For Peace", dibintangi Christopher Reeve
1984 : "Supergirl" filem terbitan turunan "Superman III", dibintangi Helen Slater dan Faye Dunaway
1988 : "Superman's 50th Birthday", rancangan khas tv yang diacarakan oleh Dana Carvey
Awal 1990-an: Siri Tv "Superboy", dibintangi John Haymes Newton (1988-1989) dan Gerard Christopher (1989-1992)
Pertengahan 1990-an: Siri Tv "Lois and Clark: The New Adventures of Superman", dibintangi Dean Cain dan Teri Hatcher
2000-an: Siri Tv "Smallville", dibintangi Tom Welling, Michael Rosenbaum, dan Kristin Kreuk, yang mengisahkan kehidupan dan pengembaraan Clark Kent sewaktu zaman remaja di Smallville, Kansas.
2006 : "Superman Returns", filem arahan Bryan Singer, dibintangi Brandon Routh sebagai Superman dan Kevin Spacey sebagai musuh tradisinya, Lex Luthor.
2013 : "Man of Steel", bersetting di dalam dunia rekaan yang dinama sebagai "DC Extended Universe" (DCEU), dibintangi Henry Cavill sebagai Superman dan Amy Adams sebagai Lois Lane
2016 : "Batman v Superman: Dawn of Justice", sekuel Man of Steel, dibintangi Ben Affleck sebagai Batman
2017 dan 2021 : "Justice League" dan "Zack Snyder's Justice League", sekuel Batman v Superman: Dawn of Justice
2016 ke 2021 : Siri Tv "Superman & Lois" pada tahun 2021 yang bersetting dalam satu dunia rekaan yang sama dengan "Arrow" dan "The Flash", dibintangi Tyler Hoechlin sebagai Superman ; dibuat untuk The CW

Animasi

1940-an : "Superman" yang dibuat oleh Fleischer Studios yang disiarkan di panggung wayang gambar (17 judul kesemuanya, menampilkan Bud Collyer sebagai pelakon suara Superman)
1960-an : "Filmation's Batman-Superman Adventure Hour"
1966 : "New Adventures of Superman"
1970-an : Hanna-Barbera Productions menghasilkan siri "Super Friends"
Awal 1980-an : "Super Powers : Galactic Guardians"
Lewat 1980-an : Siri Tv "Superman" berdasarkan komik Superman dihasil oleh Ruby-Spears
Daripada 1990-an sampai ke 2000-an :
 "Batman: The Animated Series", "Superman: The Animated Series", "The New Batman Adventures", "Static Shock", "Justice League", "Gotham Girls" (dalam bentuk berita dan patung), "Justice League Unlimited", "Batman Beyond: Batman Of The Future", "The Zeta Project" (dalam bentuk berita sahaja) dan "Legion Of Super Heroes" bersetting di dalam satu dunia rekaan yang sama dengan nama DC Animated Universe (DCAU)
2010 : Filem "Superman/Batman: Apocalypse"
2010-an : Siri Tv "Young Justice"

Campuran
Rancangan dengan campuran Live-Action dan Animasi
2010-an : Filem "The Lego Movie", "The Lego Movie 2: The Second Part" dan "The Lego Batman Movie", menampilkan Channing Tatum sebagai pelakon suara Superman

Rujukan
 An Analysis of Superman, The Man of Steel
 Superman Through the Ages website's entry on Superman
 Theoretical Origin of Kryptonians
 IDENTITY CRISIS: The Many Faces of the Man of Steel Commentary on the origins of an American cultural phenomenon
 Man of Steel, Woman of Kleenex an essay by Larry Niven about Superman's sexual and reproductive problems. (Note: This essay deals with adult subject matter and may be offensive to some people.)
 Superman's Shield and its History, studying the development of Superman's shield emblem in its various incarnations and reimaginings.
 How Jews Created the Comic Book Industry Part I: The Golden Age (1933 - 1955)
 Alan Kistler's Profile On: Superman – A three-part retrospective by comic book historian Alan Kistler.
 A chronological index and issue summaries of the Silver Age Superman's comics
 An interview with Joe Casey Conducted by Richard Caponetti July 1, 2004

Pautan luar

 The Art of Superman Returns from Chronicle Books
 DC Comics - Superman
 The Superman Homepage - The best unofficial fan site on the net
 Superman: The Continuity Pages - Superman's history in comics
 Watch a Superman cartoon - Mechanical Monsters
 "Heritage Minute" about the comic's Canadian roots
 Freely downloadable Superman cartoons
 Superman: The Last Son of Krypton - A serialized online radio show
 DMOZ - Open web directory - Listings for Superman
 The comics research bibliography: Superman - an international bibliography of comic books, comic strips, animation, caricature, cartoons, bandes dessinees, and related topics
 Superman: A Mythical American
 Superman Comic Covers

Adiwira
Komik
Animasi
Rancangan televisyen Amerika Syarikat
Watak